Accuminzau a 13 anni cu l'allenaturi Silviu Lentini e doppu aviri stabbilutu lu record talianu di la catigurìa allevi cu la misura di metri 5,05, lassau Sarausa pi stabbilìrisi a la Scola Nazzionali di Attillètica Liggera di Formia pi passari sutta li manu di Vitaly Petrov, allenaturi di Sergey Bubka. Doppu anni di sacrificî nni l'austu di lu 2003, a li Campiunati Munniali di Pariggi, Giuseppi arricugghìu lu fruttu di tantu travagghiu addivintannu Campiuni dû Munnu, sautannu la misura di 5,90 metri, record talianu.